stanford-oval/wikipedia huggingface dataset:
Left 4 Dead
Juoni > Vihollistyypit > Erikoissaastuneet

Left 4 Dead on tunnettu uniikeista erikoissaastuneista. Ne ovat saastuneita, joilla on jokin erikoisominaisuus. Erikoissaastuneet pystyvät kontrolloimaan itseään paremmin kuin tavalliset saastuneet, sekä kestävät enemmän osumia.
Hunter on huppupaitaan ja verryttelyhousuihin pukeutunut erityisen ketterä erityissaastunut. Hunter kävelee kahdella jalalla täysin äänettömästi, mutta valmistautuessaan hyökkäykseen tai nopeaan etenemiseen se menee nelinkontin muristen koiramaisesti. Hunter kykenee hyppimään korkealle, sekä parkour -lajin omaisesti seinältä seinälle hyvin nopeastikin. Hunter pyrkii hyppäämään mahdollisimman korkealta selviytyjän päälle, kaatamaan heidät maahan ja repien kynsillään heidät kuoliaaksi. Hunter on myös "erikoistunut" tappamaan ne selviytyneet, jotka eksyvät liian kauas ryhmästään.
Smoker on kauluspaitaan ja farkkuihin pukeutunut pitkä erikoissaastunut, jolla on pitkä kieli. Smokerin tunnistaa yskimisestä sekä vihreästä savusta, jota erittyy jatkuvasti. Smoker yleensä vangitsee kielellään selviytyneen, vetää tätä luokseen ja pitää tätä paikoillaan muiden saastuneiden hyökätessä hänen kimppuunsa. Smoker voi myös vetää selviytyjän kokonaan luokseen ja itse tappaa tämän. Smoker viihtyy talojen katoilla tai muissa korkeissa paikoissa.
Boomer on verryttelyhousuihin ja t-paitaan pukeutunut ylipainoinen, kasvaimia täynnä oleva erikoissaastunut. Se päästelee pahoinvoivia ääniä sekä röyhtäilyjä. Boomer oksentaa zombeja houkuttelevaa mahahappoa selviytyjien päälle, joka myös sokaisee heidät hetkeksi. Boomer on erikoissaastuneista helpoin tappaa, mutta räjähtäessään se voi vielä levittää sisälmyksiään selviytyjien päälle houkutellen saastuneet paikalle.
Tank on paidaton, farkkuihin pukeutunut, suurin ja vaarallisin erikoissaastunut. Tankin vartalo jalkoja ja päätä lukuunottamatta on mutatoitunut normaalia suuremmaksi, sekä sen kieli on jatkuvasti ulkona suusta. Se murisee hiljaa ollessaan piilossa, ja alkaa ihmisen havaitessaan karjumaan. Tank käyttää paksuja ja vahvoja käsiään lyömiseen ja liikkumiseen. Tank on ainoa saastunut, joka osaa murtautua turvahuoneisiin, mikäli turvahuoneen lukko on avattu. Tank voi lyödä mm. autoja, puita sekä roskakoreja selviytyneiden päälle sekä on kykeneväinen kaatamaan koko tiimin yksin.
Witch on ainoa naispuolinen erikoissaastunut, jonka tunnistaa nyyhkytyksestä ja itkemisestä. Witch on myös ainoa saastunut, joka ei suoraan hyökkää selviytyjien kimppuun. Kovat äänet, liian lähelle tuleminen ja taskulampun valo saavat Witchin vihaiseksi, ja säikähtäessään se raatelee pitkillä kynsillään säikäyttäjän. Witch yleensä istuu paikoissa, joissa sitä on haastavaa ohittaa.  Witchillä ei ole mahdollista pelata moninpelissä.
Laajennukset ja modaus

Survival Pack julkaistiin Xbox 360:lle ja Windowsille 21. huhtikuuta 2009. Pelissä on myös muokkaustyökalu Left 4 Dead Authoring Tools, jolla voi kehittää ja muokata omia kenttiä.
Vastaanotto

Pelillä on painotettuna pistemääränä Metacritic-sivustolla on 89 %.
IGN antoi pelille arvosanaksi 9/10 arvostelussaan. Peliä kutsuttiin jännittäväksi moninpeliksi, jossa on paljon uudelleenpelattavuutta. Ääninäyttelyn määrää, erikois-zombieiden sekä musiikin muuttumista varoituksina kehuttiin. Source-pelimoottori ei ollut julkaisuhetkellä enää uusinta uutta, mutta se hoiti tehtävänsä hyvin ja etenkin taskulamppujen valaistusmekaniikka sai kehuja.
Aiheesta muualla

Left 4 Dead MobyGamesissa (englanniksi)
Left 4 Deadin viralliset sivut (englanniksi)
Left 4 Dead Wiki (englanniksi)
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Valve Corporationin kehittämät videopelit
| --- | --- |
Half-Life:   Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:   Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:   Day of Defeat  Day of Defeat: Source 
Team Fortress:   Team Fortress Classic  Team Fortress 2 
Left 4 Dead:   Left 4 Dead  Left 4 Dead 2 
Portal:   Portal  Portal 2 Sixense Perceptual Pack 
Muut:   Deathmatch Classic  Ricochet  The Orange Box  Dota 2 
Pelin selviytyjät: Francis, Bill, Zoey ja Louis.
Kolmetoista aavetta

| Kolmetoista aavetta> Thir13en Ghosts |
| --- | --- |

Ohjaaja:  Steve Beck
Käsikirjoittaja:   Robb White  Neal Marshall Stevens 
Tuottaja:   Robert Zemeckis  Joel Silver  Gilbert Adler 
Säveltäjä:  John Frizzell
Kuvaaja:  Gale Tattersall
Leikkaaja:   Derek G. Brechin  Edward A. Warschilka 
Valmistustiedot
Valmistusmaa:  Yhdysvallat
Tuotantoyhtiö:  Dark Castle Entertainment
Levittäjä:  Warner Bros. Netflix
Ensi-ilta:  26. lokakuuta 2001
Kesto:  91 min
Alkuperäiskieli:  englanti
Budjetti:  42 000 000 dollaria
Tuotto:  68 467 960 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kolmetoista aavetta (Thir13en Ghosts) on vuonna 2001 ensi-iltansa saanut Steve Beckin ohjaama kauhuelokuva.
Näyttelijät

| 0 | 1 | 2 |
| --- | --- | --- |
|  Tony Shalhoub  | … |  Arthur Kriticos   |
|  Embeth Davidtz  | … |  Kalina Oretzia   |
|  Matthew Lillard  | … |  Dennis Rafkin   |
|  Shannon Elizabeth  | … |  Kathy Kriticos   |
|  Alec Roberts  | … |  Bobby Kriticos   |
|  Rah Digga  | … |  Maggie Bess   |
|  F. Murray Abraham  | … |  Cyrus Kriticos   |
Telomeraasi

Malli vakkakuoriaisen telomeraasin rakenteesta
Telomeraasi on entsyymi, joka suojaa kromosomien päitä solunjakautumisen aiheuttamilta vaurioilta.
Telomeraasi on ribonukleoproteiini-entsyymi, joka tehtävänä on ylläpitää telomeerejä, kromosomin päitä suojaavaa lopetusjaksoa. Kromosomin DNA:n päät lyhenevät aina kun solut jakautuvat mitoosissa. Lopulta telomeerijakso kuluu pois ja kromosomi vaurioituu. Telomeraasi suojaa DNA-ketjun päiden telomeerejä lyhenemiseltä ja mahdollistaa koko kromosomin monistamisen aivan loppuun asti.
Telomeraasi mahdollistaa telomeerien korvaamisen DNA-ketjujen päissä niiden muutoin lyhentyessä solun jakautuessa mitoosissa. Jos telomeraasia ei esiinny, solut saavuttavat Hayflickin rajan, eikä solulinja voi enää jakaantua.
Telomeraasi katalysoi toistosekvenssin (selkärankaisilla "TTAGGG") lisäämisen – eli telomeerin synteesin – kromosomien DNA-ketjun päähän 3'-hydroksyyliryhmän jälkeen.
Rakenne

Telomeraasi koostuu kahdesta telomeraasi-käänteis-transkriptaasista (TERT), kahdesta telomeraasi-RNA:sta (TR tai TERC) ja kahdesta dyskeriinistä (DKC1). Ihmisellä näitä kutsutaan myös nimillä hTERT ja hTR, ja niiden toimintaan liittyy useita muita proteiineja.
Telomeraasi-RNA TERC toimii mallina telomeerin DNA:lle. Telomeraasi-transkriptaasi TERT puolestaan syntetisoi telomeerin DNA:n RNA:sta. Ihmisellä dyskeriini huolehtii telomeraasi-RNA:n oikeellisesta prosessoinnista ja siirtämisestä.
Ihmisen telomeraasientsyymin rakenteen selvitti Scott Cohen tutkimusryhmineen australialaisessa Children's Medical Research Institutessa vuonna 2007. Tutkimus tehtiin massaspektrometrisarjoittamalla ihmisen kuolemattomien solulinjojen telomeraasien proteiinien osatekijöitä ja päättelemällä molekyylikoko.
Reaktivaatio

Telomeerien lyhenemisellä uskotaan olevan yhteys vanhenemisen aiheuttamiin oireisiin. Telomeraasin reaktivaatio ikääntyneillä kotihiirillä tehdyissä kokeissa on pidentänyt telomeerejä, vähentänyt DNA-vaurioihin liittyvää viestintää, herättänyt pysähtyneet soluviljelmät ja eliminoinut haitallisia solutyyppejä monissa sisäelimissä. Somaattisissa soluissa telomeraasin reaktivaatio on kumonnut hermorappeutumisen. Telomeraasientsyymin pitempiaikainen reaktivaatio voi edistää syöpien syntyä.
Kolme veljee

| Kolme veljee Topi Saha |
| --- | --- | --- |

Studioalbumin tiedot
 Julkaistu: 11. maaliskuuta 2013
 Formaatti: CD, LP, digitaalinen
 Tyylilaji: pop, folk
 Kesto: 34.47
 Levy-yhtiö: Universal Music
Topi Sahan muut julkaisut
| Verta ja lihaa 2010 | Kolme veljee 2013 | Nykyaika 2015 |
Kolme veljee on Topi Sahan toinen sooloalbumi.
Levyn kappaleista suurin osa on Topi Sahan tekemiä. Lisäksi levy sisältää suomalaisen kansansävelmän Velisurmaajan, joka perustuu Kantelettaren samannimiseen runoon, ja
Kuru-nimisen arkkiveisun, johon Topi on tehnyt sävellyksen.
Singlet

Albumilta on julkaistu kaksi singleä: Se joka karkuun pääs, josta on julkaistu myös musiikkivideo ja Pappi, lukkari, talonpoika ja kuppari, jonka Topi esitti vuoden 2012 Syksyn sävel-kilpailussa.
Kappaleet

Kolme veljee – 3.36
Kaikki mitä tarvitsen – 2.52
Se joka karkuun pääs – 2.50
Pappi, lukkari, talonpoika ja kuppari – 4.03
Pietarsaaren Vilhelmiina – 2.46
Liikaa – 3.26
Kuru – 3.47
Ukkosen tyttö – 3.32
Vilhelmiinan viimeinen – 4.08
Velisurmaaja – 3.42
Arvostelut

Soundi:
Telok Blangahin metroasema

Telok Blangah on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:32 |  | 5:54 |  | 23:06 |  |  |
| CC7 Mountbatten | – |  | – |  | 23:43 |  |  |
| CC12 Bartley | – |  | – |  | 0:06 |  |  |
| CC29 HarbourFront | 5:44 |  | 6:08 |  | 23:46 |  |  |
Aiheesta muualla

Kuvia tai muita tiedostoja aiheesta Telok Blangahin metroasema Wikimedia Commonsissa
Telok Blangahin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: HarbourFront | Circle Line | Seuraava asema: Labrador Park |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Telok Blangah MRT Station
Käännös suomeksi
Kinkjärvi

| Kinkjärvi |
| --- | --- |
Valtiot:  Suomi
Paikkakunta:  Mikkeli
Koordinaatit:  61°19′55″N, 27°18′35″E
Järvinumero:  04.148.1.002
Mittaustietoja
Pinnankorkeus:  83,1 m 
Rantaviiva:  19,13 km 
Pinta-ala:  2,14 km² 
Tilavuus:  0,0107 km³ 
Keskisyvyys:  5,2 m 
Suurin syvyys:  20 m 
 fiKinkjärvi 
Kinkjärvi on niemien pirstoma metsäjärvi Mikkelissä Etelä-Savossa. Sen pinta-ala on 2,1 neliökilometriä. Etäisyys Mikkelin keskustasta on 39 kilometriä etelään.
Maantiede

Kinkjärven polveilevan rantaviivan pituus on 19 133 metriä. Järvi koostuu läntisestä Lemetinselästä, jonka itäpuolella sijaitsee usean kymmenen hehtaarin laajuinen selkävesi, jota Puolaniemi ja Hyypiönniemi erottavat itäisistä Myllynlahdesta ja Kelvottomanlahdesta. Järven keskiosasta kaakkoon työntyy kapea Rapalahti. Pohjoisrannalla Koppelniemen ja Kuikkoniemen välissä sijaitsee kapea Kuikkolahti. Noin kahdeksasosa Kinkjärvestä on vähintään kymmenen metriä syvä. Syvimmät alueet sijaitsevat järven länsi- ja keskiosassa.
Kinkjärven saariluku on seitsemän. Laajin saari on noin hehtaarin laajuinen Suursaari järven itäosaan johtavan Tokeensalmen länsipuolella.
Kinkjärveen virtaa laskuoja lännestä Hämeenjärveltä (83,8 metriä mpy) Ylälammen ja Alalammen kautta. Etelästä laskee Pahalampi (87,3 metriä mpy) Rapalahden länsirannalle. Kinkjärvi laskee Myllynlahden pohjoiskolkasta pohjoiseen Maijärveen (77,8 metriä mpy), joka laskee Ryöpänjokea Kuolimon Kuhalahdenselälle.
Kinkjärven vesitilavuus on 10 663 000 kuutiometriä.
Kinkjärvi (04.148.1.002) kuuluu Ryöpänjoen valuma-alueeseen (04.148), joka on kolmannen jakovaiheen vesistö Vuoksen päävesistössä (04). Toinen jakovaihe on Kuolimon valuma-alue (04.14) ja ensimmäinen Suur-Saimaan alue (04.1). Kinkjärvi on laajin Ryöpänjoen valuma-alueen 12:sta vähintään hehtaarin laajuisesta vakavedestä. Sitä seuraa Hämeenjärvi.
Kilpimuseo

Kilpimuseo eli Suomen Rekisterikilpimuseo on vuonna 2012 internetissä julkaistu interaktiivinen erikoismuseo. Ennen Kilpimuseon perustamista missään ei ollut julkisesti tarjolla näin laajaa kattausta suomalaisten rekisterikilpien historiaa. Museo on interaktiivinen, koska museovieraiden antaman palautteen turvin tietoja on voitu tarkentaa.
Suomen Rekisterikilpimuseo

Keväällä 2021 Suomen Rekisterikilpimuseo pystytettiin Etelä-Karjalan automuseon yhteyteen. Tavoitteena on pitää esillä kattava kokoelma suomalaisia rekisterikilpiä kaikista ajoneuvoluokista ja aikakausista vuodesta 1907 lähtien nykypäivään asti. Ensimmäisessä vaiheessa pyritään rakentamaan näyttely 1922-2021, ja toisessa vaiheessa 1907-1922. Osa näyttelyn kilvistä on vielä näköismalleja, mutta kokoelma täydentyy aitoihin kilpiin sitä mukaa kun niitä löydetään.
Aiheesta muualla

Museon verkkosivut
Etelä-Karjalan automuseo
Kolmikko

Kolmikko eli triaali on kieliopillinen luku, jota käytetään puhuttaessa täsmälleen kolmesta esineestä tai asiasta. Kolmikko esiintyy tolomakon, lihirin, manamin ja tok-pisinin kielissä, joista viimeisessä ainoastaan pronomineissa.
Eri kieliopilliset luvut noudattavat keskinäistä järjestystä: mikäli kielessä esiintyy kolmikko, esiintyy siinä myös kaksikko, ja mikäli kielessä esiintyy kaksikko, esiintyy siinä myös monikko (Greenberg 1972). Joissakin kielissä esiintyy ainoastaan yksikkö.
Kiiminkijoen rautatiesilta

Kiiminkijoen rautatiesilta (joskus myös Haukiputaan rautatiesilta sekä Asemakylän silta) on Kiiminkijoen ylittävä silta Haukiputaan Asemakylässä Pohjois-Pohjanmaalla. Silta sijaitsee rataosalla Oulu–Tornio heti Haukiputaan ratapihan eteläpuolella. Nykyinen silta on rakennettu saksalaisten vetäytymisvaiheessa vuonna 1944 tuhoaman sillan tilalle.  Rautatiekannen rinnalla on kapea kevyen liikenteen siltakansi.
Kolmijänteisen sillan lyhyemmät, uloimmat jänteet ovat levypalkkisiltoja, keskimmäisen jänteen ollessa ristikkorakenteinen. Siltajänteet on koottu niittaamalla.
Aiheesta muualla

Kuvia tai muita tiedostoja aiheesta Kiiminkijoen rautatiesilta Wikimedia Commonsissa
Titta Antti-Poika

Titta Antti-Poika, oikealta nimeltään Sirkka-Liisa Määttänen, (1. lokakuuta 1950 Jyväskylä – 10. elokuuta 2012 Pori) oli suomalainen näyttelijä.
Antti-Poika valmistui Suomen teatterikoulusta 1970-luvun alussa. Hän näytteli lähes koko uransa Porin Teatterissa. Teatterin lisäksi Antti-Poika esiintyi viidessä pitkässä elokuvassa. Merkittävimmän roolinsa valkokankaalla hän teki Rauni Mollbergin elokuvassa Paratiisin lapset. Antti-Poika oli mukana myös Timo Koivusalon Sibelius-elokuvassa, jossa hän esitti säveltäjän aikuista tytärtä.
Hänellä oli useita teatterialan tuottamustehtäviä. Antti-Poika oli muun muassa jäsenenä Satakunnan taidetoimikunnassa.
Viimeisen roolinsa teatterinäyttämöllä Titta Antti-Poika teki keväällä 2011 Anna Krogeruksen näytelmässä Kuin ensimmäistä päivää.
Elokuvat

Viimeiset rotannahat (1985)
Veturimiehet heiluttaa (1992)
Paratiisin lapset (1994)
Kulkuri ja joutsen (1999)
Sibelius (2003)
Timo Korsumäki

| Henkilötiedot |
| --- | --- | --- | --- |
Syntymäaika: 20. heinäkuuta 1969 (ikä 55)
Syntymäpaikka: Tampere, Suomi
Pelipaikka: keskikenttäpelaaja
Pituus: 180 cm
Junioriseurat
1980–1988: Ilves
Seurat
| Vuodet | Seura | O | (M) |
| 1987–1991 | Ilves | 60 | (3) |
| 1990 | → P-Iirot (laina) | 8 | (0) |
| 1992 | VPS | 22 | (2) |
| 1993–1997 | Ilves | 103 | (1) |
| 1998 | RoPS | 11 | (0) |
| 1998 | → Kanuunat (laina) | 2 | (0) |
| 1999 | PP-70 | 8 | (0) |
| 2000 | KaIK | 19 | (2) |
| Yhteensä | Yhteensä | 233 | (8) |
 Seurajoukkueuran tilastot kattavat vain kansalliset sarjat.
Timo Korsumäki (s. 20. heinäkuuta 1969 Tampere) on suomalainen entinen jalkapalloilija.
Keskikentällä ja hyökkääjänä pelannut Korsumäki debytoi Ilveksen edustusmiehistössä kaudella 1987 ollessaan A-juniori. Korsumäki pelasi Ilveksessä vuoteen 1991 asti voittaen seurassa Suomen Cupin 1991. Kaudella 1992 Korsumäki pelasi Vaasan Palloseurassa tehden kaksi maalia, mutta palasi Ilvekseen heti seuraavaksi kaudeksi. Hän toimi joukkueen kapteenina kausina 1997–1998 ja tuurasi Mark Josephia kaudella 1996 kantaen kapteenin nauhaa viidessä ottelussa.
Korsumäki pelasi uransa aikana 157 pääsarjaottelua ja teki niissä 4 maalia. Pelaajauran jälkeen Korsumäki on toiminut Ilves Ry jalkapallojaoston puheenjohtajana, sekä Ilveksen naisten joukkueenjohtajana.
Keväästä 2016 lähtien Timo Korsumäki on toiminut Suomen Palloliiton Tampereen piirin piirijohtajana. Aiemmin hän työskenteli Hämeen Liikunnan ja Urheilun (HLU) seurakehittäjänä.
Saavutukset

Suomen Cup 1990
A-SM-pronssi 1986, 1987
Kenttätykistörykmentti 5 (jatkosota)

Kenttätykistörykmentti 5:n (KTR 5) oli jatkosodan Suomen maavoimien tykistöyksikkö. Rykmentin I ja III patteristo muodostettiin Turunmaan ja Varsinais-Suomen suojeluskuntapiirien reserviläisistä. Raumalla kootussa II patteristossa oli Vakka-Suomen suojeluskuntapiirin reserviläisten lisäksi jonkin verran varsinaissuomalaisia. Rykmentti liitettiin osaksi 1. divisioonaa.
Perustaminen

Kenttätykistörykmentti 5:n esikunnan osoite perustamisen aikana Turussa oli Torikatu 4.
Esikunta ja Esikuntapatteri
I patteristo (I/KTR 5) eli Turun patteristo kapteeni (myöhemmin majuri) Villiam Tiittanen
Esikunta perustettiin Kaarinassa Rauvolan koululla
1. ja 2. patteri perustettiin Piikkiössä Tuorlan kartanossa
3. patteri perustettiin Kaarinassa Ylikylän koululla
II patteristo (II/KTR 5) eli Rauman patteristo majuri Eero Kronholm
Patteristo perustettiin Rauman maalaiskunnan Uotilan kylässä
III patteristo (III/KTR 5) eli Auran patteristo majuri Eino Sorsa
Esikunta perustettiin Aurassa
7. patteri perustettiin Aurassa. Patterin päälliköksi määrättiin kapteeni Reino Haapalinna. Osa patterin miehistä tuli Paattisilta.
8. patteri perustettiin Vahdolla. Patterin päälliköksi määrättiin luutnantti Martti Paajanen. Osa miehistä tuli Ruskolta.
9. patteri perustettiin Raisiossa. Patterin päälliköksi määrättiin luutnantti Tuomo Nieminen.
.
Keskittäminen

Rykmentin kolmas patteristo lähti Aurasta, Liedosta ja Raisiosta 23. kesäkuuta junalla kohti itää. Juna pysähtyi ensimmäisen kerran Lahdessa, josta jatkettiin matkaa 2. heinäkuuta Kaltimoon. Kaltimossa patteristo purettiin 5. heinäkuuta junasta.
Taistelut

Korpiselkä
Vieljärvi
Kirvesjärvi
Suolusmäki
Petroskoi
Karhumäki
Krivi ja Poventsa
Ilomantsi
Kotiuttaminen

Rykmentin kolmannen patteriston sotaretki päättyi Korpiselässä Onnenvirralle välirauhan jälkeen.
Komentaja(t)

Rykmentinkomentajina olivat:
everstiluutnantti Elof Roschier 17. kesäkuuta 1941 - 7. kesäkuuta 1942
everstiluutnantti Erik Ulfsson 7. kesäkuuta - 20. elokuuta 1942
eversti Elof Roschier 20. elokuuta 1942 - 18. marraskuuta 1944
Komentaja(t) > I Patteristo

kapteeni Villiam Tiittanen (kuoli auto-onnettomuudessa 31.12.1941)
majuri Heikki Heinänen (lyhyen ajan v. 1942)
everstiluutnantti Alve Juutilainen (1942-43)
majuri Kaarlo Leinonen (1943-44)
Komentaja(t) > II Patteristo

majuri Eero Olavi Kronholm -heinäkuu 1942
majuri Reino Topias Koskinen heinäkuu 1942 -
Komentaja(t) > III Patteristo

kapteeni (myöhemmin majuri) Eino Sorsa 1941 - 1943
kapteeni Alpo Korhonen 1943 - 1944 (ylennetty majuriksi 6. heinäkuuta 1944)
Ensimmäiselle patteristolle osoitettiin kalustoksi 155 H/17. Kuvassa Suomen Tykistömuseon 155 H/17 edestä
Tero Vauraste

Tero Henrik Johannes Vauraste (s. 1967) on suomalainen yritysjohtaja ja Suomen arktinen seura ry:n hallituksen jäsen sekä Woodrow Wilson Centerin Global Fellow. Hän toimii Iceye Oy:n Euroopan toimintojen johtajana. Vauraste on toiminut aiemmin mm. Nurminen Logisticsin toimitusjohtajana.Tätä aiemmin hän toimi valtionyhtiö Arctian toimitusjohtajana sekä Finnairin maapalveluja tuottavan tytäryhtiön Northport Oy:n toimitusjohtajana.
Vauraste siirtyi vuonna 2009 Arctian edeltäjään varustamoliikelaitos Finstashipiin First Rent a Car Finland Oy:n (Hertz) toimitusjohtajan tehtävästä. Hänellä on meriupseerin koulutus sekä riskien- ja kriisinhallinnan maisterintutkinto Leicesterin yliopistosta. Hän on työskennellyt myös Securitas Oy:ssä henkilöstönkehittämis- ja liikkeenjohdollisissa tehtävissä.
Vaurasteella on oma konsulttiyhtiö Mariadi Oy. Hän toimi pitkään arktisen alueen yritysten ja elinkeinoelämän kansainvälisen edunvalvojan Arktisen talousneuvoston (Arctic Economic Council) puheenjohtajana sekä Lapin maakunnallisen viestintä- ja markkinointiyhtiö House of Laplandin lähettiläänä.
Klaus-Peter Stieglitz

| Klaus-Peter Stieglitz> Henkilötiedot |
| --- | --- |
Syntynyt: 3. lokakuuta 1947
Kansalaisuus:  Saksa
Ammatti:  sotilas
Sotilashenkilö
Palvelusmaa(t):  Saksa
Palvelusvuodet:  1968-2009
Komentajuudet:  Saksan ilmavoimien komentaja
Sotilasarvo:  kenraaliluutnantti
Klaus-Peter Stieglitz (s. 3. lokakuuta 1947) oli Saksan ilmavoimien komentaja 2004-2009.
Hän jäi eläkkeelle 31. lokakuuta 2009.
Tero Valkonen

Tero Valkonen (s. 9. toukokuuta 1974 Hyvinkää) on suomalainen kirjallisuuden kääntäjä. Hän suomentaa englannista.
Valkonen on opiskellut kirjallisuustiedettä, filosofiaa ja estetiikkaa. Hän on suomentanut noin 80 teosta. Uransa alkuvaiheessa hän suomensi muun muassa Margaret Atwoodin runoja. Vuonna 2019 ilmestyi Valkosen suomennos Walter Isaacsonin Leonardo da Vinci -elämäkerrasta.
Vuonna 2020 ilmestyi Valkosen suomennos David Foster Wallacen vuonna 1996 ilmestyneestä teoksesta Infinite Jest (suom. Päättymätön riemu), jota on pidetty haasteellisena kääntää. Hän sai teoksesta Mikael Agricola -palkinnon 2021. Suomennos oli myös Jarl Hellemann -palkintoehdokas.
Valkosen suomentama Gene Wolfen Liktorin miekka oli vuonna 2015 Tähtivaeltaja-palkintoehdokkaana. Jim Dodgen romaanin Fup suomennoksesta Valkonen sai kunniamaininnan.
Klay Thompson

| Klay Thompson |
| --- | --- |
 Thompson vuonna 2016.
Henkilötiedot
Koko nimi:  Klay Alexander Thompson
Syntynyt: 8. helmikuuta 1990 (ikä 34) Los Angeles, Kalifornia
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  201 cm
Paino:  93 kg
Nyk. joukkue:  Golden State Warriors
Sarja:  NBA
NBA-varaus:  11. varaus 2011 (Golden State Warriors)
Pelaajaura
Yliopistojoukkueet
2008–2011:  Washington State Cougars
Seurajoukkueet
2011–:  Golden State Warriors
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Espanja 2014 |  |  |
Klay Alexander Thompson (s. 8. helmikuuta 1990 Los Angeles, Kalifornia) on yhdysvaltalainen koripalloilija, olympiavoittaja ja maailmanmestari, pelipaikaltaan heittävä takamies. Hän edustaa NBA-liigassa pelaavaa Golden State Warriorsia. Thompson on tunnettu yhtenä NBA:n parhaista heittäjistä.